proxectonos/corpus_dominio_legal_administrativo_tmp huggingface dataset:
30/08/2010 | Administración LocalMunicipal
Moeche
Elección xuíz de paz titular e substituto

De conformidade co previsto nos artigos 99 e ss. da Lei Orgánica 6/1985, do 1 de xullo, do Poder Xudicial, convócase selección para o cargo de xuíz de paz titular e substituto do Concello de Moeche. Poderán participar na presente selección as persoas que reúnan os requisitos seguintes: - Ser español. - Ser maior de idade e menor de 65 anos. - Non estar incurso nalgunhas das causas de incapacidade establecidas no artigo 303 da Lei - Orgánica do Poder Xudicial. - Estarán incapacitados para o exercicio do cargo de xuíz de paz: - Os impedidos física ou psiquicamente para a función xudicial. - Os condenados por delicto doloso mentres non obteñan a rehabilitación. - Os procesados ou inculpados por delicto doloso, en tanto non sexan absoltos ou se dicte auto de sobresemento. - Os que non estean no pleno exercicio dos seus dereitos civís. Presentación de candidaturas. Os interesados en optar ó cargo antedito deberán presenta-la súa solicitude no rexistro xeral do Concello, no prazo de quince días hábiles a partir da publicación do anuncio da convocatoria no BOP. Xunto coa solicitude achegarase a documentación seguinte: - Certificado de nacemento ou fotocopia autentificada do DNI. - Certificado do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. - Xustificación dos méritos que alegue o solicitante. Elección e nomeamento. A elección do xuíz de paz titular e sustituto será efectuada polo Pleno do Concello de Moeche mediante acordo adoptado co voto favorable da maioría absoluta dos seus membros, entre as persoas que, reunindo os requisitos, o solicitasen. Os candidatos propostos polo Concello serán nomeados xuíz de paz titular e substituto respectivamente pola sala de goberno do Tribunal Superior de Xustiza por un período de catro anos. Moeche a 23 de agosto de 2010 O ALCALDE Asdo. Julio Lopez Romeo
30/08/2010 | Administración LocalMunicipal
Cabanas
Notificación expediente reposición legalidade urbanística

Por decreto da Alcaldía de data 6 de agosto de 2010, acórdase iniciar de novo expediente reposición da legalidade urbanística en relación coas obras e actividade de ximnasio, incoado a dona Mery Luz Chabla Mendel por carecer da preceptiva licenza municipal. O que de conformidade co artigo 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, notifícase aos interesados, que poden tomar coñecemento do seu texto íntegro e do expediente nas oficinas do Concello de Cabanas e alegar o que estimen pertinente no prazo de quince días a contar desde a publicación do presente anuncio. Cabanas, 23 de agosto de 2010. O Alcalde. Asdo. Germán Castrillón Permuy.
30/08/2010 | Administración LocalMunicipal
Cedeira
Anuncio de delegación das funcións de Alcaldía

Asunto: DELEGACIÓN DAS FUNCIÓNS DE ALCALDÍA Data decreto: 23/08/2010 Núm. Decreto: 544 Tendo previsto ausentarme do termo municipal os días 24, 25, 26 e 27 de agosto de 2010, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía, os días 24 e 25 de agosto de 2010, no 2º tenente de alcalde, D. Xermán Tobío Padín, e os días 26 e 27 de agosto de 2010 no 1º tenente de alcalde, D. Alfredo Del Río López, a fin de que substitúan na totalidade das citadas funcións. Segundo.- Notificar a presente Resolución aos interesados, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, Secretaria Acctal., dou fe. Cedeira, 23/08/2010 O Alcalde, A Secretaria Acctal., Asdo. José Luis Vergara Rey Asdo. Mª del Mar Antón Brage
30/08/2010 | Administración LocalMunicipal
Touro
Delegación de funcións da Alcaldía entre os días 1 e 31 de agosto de 2010

Por esta Alcaldía, con data 30 de xullo de 2010, dictouse a seguinte resolución: “Tendo que ausentarme do municipio e non podendo exercer as funcións que corresponden á Alcaldía durante o período comprendido entre os días 1 e 31 de agosto de 2010, e en aplicación do establecido no artigo 63 da Lei 5/1997, de 22 de xullo, de Administración local de Galicia, RESOLVO: Primeiro.- Designar ao primeiro tenente de alcalde, D. Eugenio Elisardo Montero Valiño, como substituto na Alcaldía nos termos establecidos no artigo 47.2 do Regulamento de organización, funcionamento e réxime xurídico das entidades locais, delegando no mesmo as funcións correspondentes á Alcaldía, entre os días 1 e 31 de agosto de 2010, ambos inclusive, con excepción da ordenación de pagos. Segundo.- O presente decreto entrará en vigor na data da delegación, sen prexuízo da súa publicación no Boletín Oficial da Provincia e da súa posta en coñecemento do Pleno. Mandouno e firma o señor Alcalde, D. Ignacio Codesido Barreiro, en Touro, a trinta de xullo de dous mil dez, de que eu, Secretario, certifico.” Touro, 5 de agosto de 2010. O ALCALDE EN FUNCIÓNS, Asdo.: Eugenio E. Montero Valiño
30/08/2010 | Administración LocalMunicipal
Moeche
Aprobación provisoira da supresión e creación de ficheros de datos de carácter persoal

O Pleno do Concello de Moeche, en sesión ordinaria, celebrada o dia 20 de agosto de 2010, acordou a supresión e creación de ficheiros de datos de carácter persoal, que se indican de seguido, en cumprimento do establecido no artígo 20 da lei Orgánica 15/1999, de 13 de decembro de protección de datos de carácter persoal e no artigo 52 do seu Regulamento. ALISTAMIENTOS NÓMINA PADRÓN CONTABILIDADE RENDAS PADRÓN DE HABITANTES REXISTRO XESTIÓN ECONÓMICA RENDAS E EXACCIONES LICENZAS E AUTORIZACIÓNS CONTRATACIÓN DE OBRAS, SERVIZOS E SUMINISTROS PERSOAL DESENVOLVEMENTO LOCAL ANIMAIS PERIGOSOS PUNTO DE INFORMACION XUVENIL SERVIZOS DEPORTIVOS REXISTRO DE INTERESES DOS MEMBROS DA CORPORACIÓN SERVIZOS SOCIAIS O expediente sometese ó trámite de información pública e audiencia ós interesados polo prazo de trinta días hábiles, prazo que comezará a contar desde o día seguinte ó da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. Moeche a 23 de agosto de 2010. O Alcalde, Asdo.: Julio Lopez Romeo.
30/08/2010 | Administración LocalMunicipal
Moeche
Modificación bases de selección de persoal

O Pleno da Corporación, en sesion celebrada o día 20 de agosto de 2010, acordou proceder a modificación da base 10 das xerais reguladoras dos procesos selectivos correspondentes á oferta de emprego público do concello de Moeche do ano 2010, publicadas no BOP nº 107 de fecha 9 de junio de 2010, que queda redactada da seguinte forma: Cumpridos os requisitos precedentes o Presidente da Corporación efectuará o nomeamento dos/as aspirantes propostos/as, quen deberá tomar posesión no prazo de 1 MES a partir da publicación do nomeamento, quedando en situación de cesante con perda de tódolos dereitos derivados da convocatoria, cando, sen causa xustificada, non o fixesen dentro do prazo sinalado. Os/as aspirantes que obteñan o correspondente nomeamento están obrigados a prestar a súa xornada de traballo na medida e forma requerida polo interés do servicio, con horario de mañá ou de tarde, ou fraccionando o horario de ser preciso O que se expon o público para xeral coñecemento En Moeche a 23 de agosto de 2010 O Alcalde Asdo. Julio Loepz Romeo
30/08/2010 | Administración LocalMunicipal
Ames
Edicto tintorería Ramón Elias Villanueva Rodríguez (Electrolux)

Carla Ximena Albero Basquens. solicita nesta Alcaldía licenza municipal para instalar unha tintorería ecolóxica Electrolux con venda de produtos varios no enderezo rúa Pardiñeiros, 13, baixo, do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 2 de agosto de 2010. O alcalde, Carlos A. Fernández Castro.
30/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Expediente IN407A 194/2010

Acordo do 16 de agosto de 2010 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica do concello de Santa Comba (Expediente IN407A 194/2010). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra de Santa Comba S. L. Enderezo Social: C/ Miraflores n° 20 baixo, 15840 Santa Comba (A Coruña) Denominación: Saida Subestación de Santa Comba Situación: concello de Santa Comba Características técnicas: LMT subterránea a 20 kV de 456 m de lonxitude en condutor RHZ1 de 240 mm 2 Al, con orixe no CT n°. 5 do polígono 5 de Santa Comba e final no paso aéreo subterráneo a instalar na LMT a CT Ventosa. Concello de Santa Comba. Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 16 de agosto de 2010 A xefa territorial Por ausencia O xefe do Servizo de Administración Industrial Artigo 39.3. Decreto 324/2009 (DOG n°. 117 do 17/06/2009) Jesus Arsenio Welter Santonja
30/08/2010 | Administración LocalMunicipal
Arteixo
Secretaría Xeral
Resolución para proceder ás Baixas por Caducidade no Padrón Municipal de Habitantes de varias persoas menores de idade, das que se detallan aos seus representantes legais: Fernando Rojas Aragón, Ahmed El Archi, El Mokhtar Maachi e Abdelaziz Hicham.

Na Casa do Concello de Arteixo, a 17 de agosto de dous mil dez, a Sra. Alcaldesa, Dª Pilar souto Iglesias, asistida pola Sra. Secretaria Xeral accidental, Dna. Francisco Anton Runza Grobas, dictou a seguinte En base ó Procedemento para acordar a caducidade dos estranxeiros non comunitarios sin autorización de residencia permanente que non sexan renovadas cada dous anos, segundo establece a Lei orgánica 14/2003 de 20 de novembro, de reforma da Lei orgánica 4/2000 de 11 de xaneiro sobre dereitos e libertades dos estranxeiros en España, modificada pola Lei orgánica 8/2000 de 22 de decembro; da Lei 7/1985 de 2 de abril Reguladora das bases de réximen local; da Lei 30/1992 do 26 de novembro de Réxime xurídico das administracións públicas e do procedemento administrativo común e da Lei 3/1991 de 10 de xaneiro de Competencia desleal que modificou o artigo 16 da Lei 7/1985 que establece a citada renovación padroal cada dous anos, RESOLVIN: Primeiro: Proceder ás Baixas por Caducidade no Padrón de habitantes das seguintes persoas menores de idade por non ter constancia do seu domicilio neste término municipal. Segundo: Publicar a presente Resolución no BOP Así o ordeno, mando e asino na devandita data, de todo o que como secretaria xeral acctal. dou fe A alcaldesa, A secretaria xeral acctal., Asdo. Pilar Souto Iglesias Asdo. Pilar Fernández Maroño
30/08/2010 | Administración LocalMunicipal
Arteixo
Secretaría Xeral
Resolución de Alcaldía para proceder ás baixas por caducidade no padrón municipal de habitantes de varias persoas (relación que comeza por Stella Maris Villalba e remata por Atika El Amary)

Na Casa do Concello de Arteixo, a 17 de agosto de dous mil dez, a Sra. Alcaldesa, Dª Pilar souto Iglesias, asistida pola Sra. Secretaria Xeral accidental, Dna. Nicusor Catalin Echepares De Murcia, dictou a seguinte En base ó Procedemento para acordar a caducidade dos estranxeiros non comunitarios sin autorización de residencia permanente que non sexan renovadas cada dous anos, segundo establece a Lei orgánica 14/2003 de 20 de novembro, de reforma da Lei orgánica 4/2000 de 11 de xaneiro sobre dereitos e libertades dos estranxeiros en España, modificada pola Lei orgánica 8/2000 de 22 de decembro; da Lei 7/1985 de 2 de abril Reguladora das bases de réximen local; da Lei 30/1992 do 26 de novembro de Réxime xurídico das administracións públicas e do procedemento administrativo común e da Lei 3/1991 de 10 de xaneiro de Competencia desleal que modificou o artigo 16 da Lei 7/1985 que establece a citada renovación padroal cada dous anos, RESOLVIN: Primeiro: Proceder ás Baixas por Caducidade no Padrón de habitantes das seguintes persoas por non ter constancia do seu domicilio neste término municipal. Segundo: Publicar a presente Resolución no BOP Así o ordeno, mando e asino na devandita data, de todo o que como secretaria xeral acctal. dou fe, A alcaldesa, A secretaria xeral acctal., Asdo. Pilar Souto Iglesias Asdo. Pilar Fernández Maroño
30/08/2010 | Administración LocalMunicipal
Mugardos
Delegación de funcións da Alcaldía. Concello de Mugardos

ANUNCIO DELEGACIÓN DE FUNCIÓNS DA ALCALDÍA R. A. 543/2010 O Sr. Alcalde-Presidente do Concello de Mugardos dictou, con data 20 de agosto do actual a resolución que de seguido se transcribe: “RESOLUCIÓN DA ALCALDÍA Nº 543/2010.- Tendo que ausentarme do municipio por motivos persoais durante o periodo comprendido do 24 ao 30 de agosto de 2010, ámbolos dous inclusive, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, RESOLVO: Primeiro.- Delegar a totalidade das miñas funcións no 1º Teniente de Alcalde, D. José Antonio Bouza Rey, durante o periodo comprendido do 24 ao 30 de agosto de 2010, ámbolos dous inclusive. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución. En Mugardos, a vinte de agosto de 2010. O ALCALDE Asdo. Xosé Fernández Barcia
30/08/2010 | Administración LocalMunicipal
Mesía
Aprobación inicial Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministro de interese xeral

O Pleno do Concello, en sesión extraordinaria do día 2 de agosto de 2010, adoptou o acordo de aprobar inicialmente a Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministro de interese xeral. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial da Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. En Mesía, a vinte e tres de agosto de dous mil dez. O alcalde, D. Mariano Iglesias Castro.
30/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (Expediente IN407A 203/2010)

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: L. M. T. S., C. T. C. Mirandela. Situación: concello da Pobra do Caramiñal. Liña de media tensión subterránea a 20 kV de 470 m de lonxitude en condutor RHZ1 de 240 mm 2 AL, coa orixe e final na L. M. T. S. de subestación Palmeira a C. T. Lapido expediente 301/07, pasando polo novo C. T. compacto prefabricado con envolvente de formigón e manobra exterior de 250 kVA denominado Mirandela. Rede de baixa tensión subterránea de conexión coa aérea en condutor XZ1 de 240 mm 2 AL. Rede de baixa aérea de 755 m de lonxitude en condutor RZ. Concello da Pobra do Caramiñal. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 17 de agosto de 2010. A Xefa territorial, Por ausencia, O xefe do xervizo de Administración Industrial Artigo 39.3 Decreto 324/2009 (D. O. G. n° 117 do 16.06.2009). Maria Piedraescrita Panchana Diaconita.
30/08/2010 | Administración LocalMunicipal
Ames
Anuncio non notificados cambio sistema S-16 “Galdrachán”

Mediante decreto nº 568/2010, de data 8 de xuño, dictado polo Alcalde-Presidente do Concello de Ames, iniciouse o procedemento de cambio de sistema de actuación do S-16 “Galdrachán”, substituindo o indirecto de compensación fixado polo Plan Parcial, polo de directo de cooperación. Unha vez practicadas as notificacións individualizadas, procédese a publicación deste anuncio cos interesados dos que non consta a súa recepción, os efectos de que no prazo dun mes, a contar dende a publicación deste anuncio no Boletín Oficial da Provincia e no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas.1.- Don Rodolfo Antonio Aalili Somocueto 2.- Thomas Henry Deras Gragera 3.- Proviviendas 35, s. a. 4.- Promociones Inmobiliarias Carreymar, s. l. 5.- Miguel Iglesias Villar (Rodiñas Milladoiro, s. l.) Ames, 9 de agosto de 2010 O Alcalde, Asdo: Carlos A. Fernández Castro
30/08/2010 | Administración LocalMunicipal
Fisterra
Contrato administrativo

A Xunta de Goberno Local en sesión celebrada o dia 19 de agosto de 2010 adoptou acordo de adxudicar provisionalmente o seguinte contrato da obra Incluida dentro do Convenio formalizado coa Excma Deputación Provincial ano 2010: Todo iso os efectos do previsto no Artigo 135 da Lei 7/2007 de 30 de Outubro de Contratos do Sector Público. Fisterra, 20 de agosto de 2010. O alcalde, José Manuel Traba Fernández.
30/08/2010 | Administración LocalMunicipal
Rianxo
Recadación
Notificación por domicilio descoñecido

Ingreso: O importe da liquidación deberá ingresalo nas contas ordinarias que o Concello ten abertas nas oficinas colaboradoras. a) Se a notificación desta liquidación se recibiu entre os días 1 e 15 de cada mes, dende a data da recepción da notificación ata o día 20 do mes posterior, ou, se este non fose hábil, ata o inmediato hábil seguinte. b) Se a notificación desta liquidación se recibiu entre os días 16 e último de cada mes, dende a data da recepción da notificación ata o día 5 do segundo mes posterior, ou, se este non fose hábil, ata o inmediato hábil seguinte. Se, transcorridos os prazos anteriores, non se realizase o ingreso, procederase ó seu cobramento pola vía de constrinximento, cas recargas e xuros de demora legalmente esixibles. O que se publica a efectos da súa notificación. Rianxo, a 19 de agosto de 2010. O Alcalde-Presidente, Asdo.: Pedro Piñeiro Hermida.
30/08/2010 | Administración LocalMunicipal
Ames
Cambio sistema S-09 “Raices”. Non Notificados

Mediante decreto n.º 533/2010, de data 3 de xuño, dictado polo Alcalde-Presidente do Concello de Ames, iniciouse o procedemento de cambio de sistema de actuación do S-09 “RAICES”, cambiando do indirecto de concerto inicialmente previsto ao directo de cooperación. Unha vez practicadas as notificacións individualizadas, procédese a publicación deste anuncio cos interesados dos que non consta a súa recepción, ós efectos de que no prazo dun mes, a contar dende a publicación deste anuncio no Boletín Oficial da Provincia e no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, n.º 2, 1.º, para coñecemento do contido integro do mencionado documento e presentación, no seu caso, das alegacións que consideren oportunas.1.- Zaki Felipe Arturo Rapan Diaf 2.- Osvaldo Martin Natividad Ana Leceaga Haimoud 3.- Sergio Luis Abaldea De Garnica Ames, 9 de agosto de 2010. O Alcalde, Asdo.: Carlos A. Fernández Castro.
30/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-46/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-46/2010.2. Obxecto do contrato: mantemento integral da iluminación pública na zona norte da cidade. Duración: catro anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Orzamento base da licitación: 661.206,90 € anuais(IVE incluido). 5. Garantía provisional: non se exixe.6. Obtención de documentación: web municipal (Perfil del Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Dirección: Plaza de María Pita, 1-2°. 7. Clasificación: P-1-c.8. Presentación de proposicións: a) Prazo: Ata as 13:00 horas do día 20 de setembro de 2010. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións tecnicas e económicas: a) Lugar: véxase punto 6. b) Data e hora: publicarase no Perfil do Contratante e/ou Tablón de Anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 16 de agosto de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
30/08/2010 | Administración LocalMunicipal
Cee
Solicitude de licenza de apertura dun local para adicalo a comercio polo miudo de productos de bazar

ANUNCIO Téndose solicitado deste Concello por don Nicolas Gabriel Burriel Neacsa, con NIE XXXXXXXXX, a licenza de obras e licenza de actividade e apertura para o acondicionamento dun local comercial para adicalo a comercio polo miúdo de produtos de bazar, a emprazar na Rúa Estatuto de Autonomía de Galicia, nº 24-26, de Cee, en cumprimento do disposto no artigo 8.3 do Decreto 133/2008, de 12 de xuño, polo que se regula a avaliación de incidencia ambiental, sométese o devandito expediente ao trámite de información pública por un período de vinte días a partir da publicación do último anuncio, ben no Boletín Oficial da Provincia da Coruña ou no Diario Oficial de Galicia, co fin de que poida examinarse o expediente nas oficinas municipais polas persoas que se consideren afectadas pola actividade que se pretende instalar e poidan alegar o que consideren oportuno. Cee, 30 de xullo de 2010 O alcalde, Ramón Vigo Sambade
30/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-47/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-47/2010.2. Obxecto do contrato: mantemento integral da iluminación pública na zona sur da cidade. Duración: catro anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Orzamento base da licitación: 661.206,90 € anuais(IVE incluido). 5. Garantía provisional: non se exixe.6. Obtención de documentación: web municipal (Perfil del Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Dirección: Plaza de María Pita, 1-2°. 7. Clasificación: P-1-c.8. Presentación de proposicións: a) Prazo: Ata as 13:00 horas do día 20 de setembro de 2010. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións tecnicas e económicas: a) Lugar: véxase punto 6. b) Data e hora: publicarase no Perfil do Contratante e/ou Tablón de Anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 16 de agosto de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
30/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-48/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-48/2010.2. Obxecto do contrato: mantemento integral das fontes ornamentais, estanques e caídas de auga. Duración: catro anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Orzamento base da licitación: 388.456,83 € anuais(IVE incluido). 5. Garantía provisional: non se exixe.6. Obtención de documentación: web municipal (Perfil del Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Dirección: Plaza de María Pita, 1-2°. 7. Clasificación: O-3-c.8. Presentación de proposicións: a) Prazo: Ata as 13:00 horas do día 20 de setembro de 2010. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións tecnicas e económicas: a) Lugar: véxase punto 6. b) Data e hora: publicarase no Perfil do Contratante e/ou Tablón de Anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 13 de agosto de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
30/08/2010 | Administración LocalMunicipal
Moeche
Delegación competencias tributarias

EDICTO O Pleno da Corporación, en sesión celebrada o día 20 de agosto de 2010, acordou delegar na Deputación Provincial da Coruña a xestión, inspección e recadación voluntaria e executiva da taxa pola utlilización privativa ou aproveitamentos espeiais constituidos no solo, subsolo e voo das vías públicas a favor das empresas explotadores de servizos de subministración de interese xeral. A xestión que poida ser obxecto de delegación, tanto pode afectar ao suposto xeral do asrtio 24 do Real decreto lexslativo 2/2004, de 5 de marzo, baseado no 1,5% dos ingresos brutos obtidos no termo municipal, como ao suposto especial da telefonia mobil O que se expón o público por parzo de 30 días hábiles dende a publicación deste acordo no Boletín Oficial da Provincia, para xeral coñecemento e presentación de alegacións. En Moeche a 20 de agosto de 2010 O Alcalde Asdo. Julio Lopez Romeo
30/08/2010 | Administración LocalMunicipal
Cambre
Avocación de competencias.

Esta Alcaldía, con data do día 20 de agosto de 2010, ditou a Resolución que se transcribe a continuación: “Dona Rosa Iris Hinson Curt, quinta tenente de alcalde, atoparase ausente do termo municipal dende o día 23 ao 27 de agosto do ano 2010, ambos os dous incluídos, segundo o seu escrito rexistrado de entrada o día 20 de agosto de 2010 co número 12.318. Por Resolución de Alcaldía número 224/2010, de data 29 de xaneiro, de delegación de atribucións da Alcaldía nos membros da Xunta de Goberno Local, conferiuse a delegación xenérica da área de Asuntos Sociais, Sanidade, Persoal e Réxime Interior a prol da quinta tenente de alcalde dona Carmen Tato Lago. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Rosa Iris Hinson Curt dende o día 23 ao 27 de agosto do ano 2010, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 29 de xaneiro de 2010. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 20 de agosto de 2010 O alcalde en funcións Henrique Xabier Iglesias Oviedo
30/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-41/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-41/2010.2. Obxecto do contrato: mantemento e explotación das instalacións do forno crematorio do cemiterio municipal de Santa Cecilia de Feáns. Duración: catro anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Orzamento base da licitación: 116.584,47 € anuais(IVE incluido). 5. Garantía provisional: non se exixe.6. Obtención de documentación: web municipal (Perfil del Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Dirección: Plaza de María Pita, 1-2°. 7. Clasificación: O-1-b.8. Presentación de proposicións: a) Prazo: Ata as 13:00 horas do día 23 de setembro de 2010. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións tecnicas e económicas: a) Lugar: véxase punto 6. b) Data e hora: publicarase no Perfil do Contratante e/ou Tablón de Anuncios de Contratación.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 13 de agosto de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
30/08/2010 | Administración LocalMunicipal
Santiago de Compostela
Secretaría Xeral
Anuncio decreto Alcaldía

Con data 9 de agosto de 2010, ditouse o seguinte decreto: “Por mor da ausencia da concelleira delegada de Seguridade Cidadá, Protección Civil, Extinción de Incendios e Circulación Vial, Servizos (agás auga e saneamento), e Concelleira Secretaria da Xunta de Goberno Local, dona Marta Alvarez-Santullano Fernández-Trigales, do 15 ao 29 de de agosto de 2010, ambos inclusive, e co fin de asegurar o correcto funcionamento da concellaría, e consonte ás atribucións que me confire o artigo 124.5 da LRBRL, Designar como Concelleiro substituto a don Michael Fernando Alan Joel Alvarez de Arcaya Chafra, do 15 ao 29 de de agosto de 2010, ambos inclusive.” O ALCALDE, Asdo. XOSÉ A. SÁNCHEZ BUGALLO
30/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Expediente IN407A 201/2010

Acordo do 16 de agosto de 2010 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica do concello de Camariñas (Expediente 1N407A 201/2010). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra del Gayoso S. L. Enderezo Social: Casais, n° 20, 15129 - Vimianzo Denominación: LMTS. CTC Edar - Arou Situación: concello de Camariñas Características técnicas: LMT subterránea a 20 KV de 1024 m de lonxitude en condutor RHZ1 de 95 mm 2 Al, con orixe no CT Arou-Iglesia e final no CTC de 100 kVA en Edar- Arou. Concello de Camariñas. Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 16 de agosto de 2010 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n°. 117 do 17/06/2009) Costin Rimada Zubiate
30/08/2010 | Administración LocalMunicipal
Mesía
Redución das retribucións a percibir polos cargos de dedicación exclusiva

O Pleno do Concello, en sesión extraordinaria do día 6 de xuño de 2010, adoptou o acordo de redución, con efectos 1 de xuño, das retribucións anuais dos cargos da Alcaldía e da Concellería de Cultura, Deportes, Muller e Xuventude, cargos que se desempeñan en réxime de dedicación exclusiva, nun 6% e nun 5%, respectivamente, quedando as retribucións anuais como, de seguido, se sinala: -Alcaldía: 36.299,28 euros anuais -Concellería de Cultura, Deportes, Muller e Xuventude: 21.777,23 euros anuais O que se fai público de conformidade co establecido no artigo 75.5 da Lei 7/1985, de 2 de abril, reguladora das bases do réxime local. En Mesía, a vinte e tres de agosto de dous mil dez. O alcalde, D. Mariano Iglesias Castro.
30/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 2010/196

Aos efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ENDESA DISTRIBUCIÓN ELÉCTRICA, S. L. Domicilio social: c/Ribera del Loira, 60, 28042.-Madrid Domicilio a efectos de notificacións: Apartado de Correos n° 35, 24400.-Ponferrada (León) Denominación: Reforma CT Residencia-Depuradora Situación: Concello de As Pontes de García Rodríguez Características técnicas:  Instalación de aparamenta de media e baixa tensión consistente nun conxunto de celas de media tensión modulares (1 cela interruptor-seccionador e 1 cela interruptor-fusible) e un cuadro de baixa tensión con interruptor manual de corte en carga.  Reformas na obra civil do local do centro de transformación, ubicado en edificio independente, cun transformador de potencia unitaria 500 kVA con relación de transformación 6/0,23 kV. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no Edificio Administrativo de Monelos, s/n°, 15071-a Coruña, no prazo de vinte días, a partir da última publicación. A Coruña, 09 de agosto de 2010 A xefa territorial Tristana Moraleja Gómez
25/08/2010 | Administración LocalMunicipal
Monfero
Alcalde en funcións

Dando cumprimento ao establecido polos artigos 44 e 47 do Real Decreto 2468/1986, do 28 de novembro, faise público que con esta data resolvín que o primeiro Tenente de Alcalde, D. Andrés Bautista García Vázquez, me substitúa na totalidade das miñas funcións, desde o día 7 ao 20 de agosto de 2010, durante os cales me ausentarei do Termo Municipal por motivos persoais. Monfero, 6 de agosto de 2010 O Alcalde Asdo.: Andrés Feal Varela
25/08/2010 | Administración LocalMunicipal
Oza dos Ríos
Información pública

Non podendo desempeñar as funcións propias da Alcaldía por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no primeiro Tenente de Alcalde D. Benito García Sánchez, a totalidade das miñas atribucións dende o 13 ata o 16 de agosto de 2010 (ambos incluídos). SEGUNDO: Notificar a presente Resolución ó Sr. García Sánchez e proceder a súa publicación no Boletín Oficial da Provincia. TERCEIRO: Dar conta da presente ao Pleno da Corporación na primeira sesión que celebre. Mandóuno e asínao o Sr. Alcalde D. José Ramón Peón Pérez, en Oza dos Ríos a once de agosto de dous mil dez, do que eu, Secretario, certifico. O ALCALDE, O SECRETARIO, Asdo.- José Ramón Peón Pérez Asdo.- Celestino J. Amigo Liñares
25/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número expediente: IN407A 106/2010

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. C. urbanización Campo do Amo. Situación: concello de Santiago de Compostela. Características Técnicas: Liña eléctrica de media tensión subterránea a 20 kV, de 146 m de lonxitude en condutor RHZ1 de 240 mm2 Al, coa orixe e final na L. M. T. S. existente entre C. T. Santas Mariñas 6 e C. T. Marmoles Allende, pasando polo novo C. T. de manobra exterior de 630 kVA sito en camiño Campo do Amo. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xullo de 2010 Tristana Moraleja Gómez Xefa territorial da Coruña
25/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27149. Información pública

CLAVE: DH. W15.27149 Manuel Dapena Fernández con DNI: XXXXXXXXX e con enderezo en Quistiláns - Bugallido, AMES (A Coruña). Solicita AUTORIZACIÓN para obras de execución dun peche, na zona de policía marxe dereita dun regato de nome descoñecido, afluente do río Sar, na parcela 731 do plano de concentración parcelaria de Bugallido, no lugar de Barreiro, na parroquia de Bugallido (San Pedro), no concello de Ames, provincia da Coruña. O peche sería de igual sección todo ó redor da parcela: muro de bloques de formigón do tipo “split”, realizado con xuntas de morteiro de cemento en panos de 5 m e 2 m de media de altura. Cada pano iría delimitado por piares de formigón armado de 0,15 x 0,15 m, e estes apoiados nunha zapata corrida todo ó longo dos lindeiros de 0,50 x 1,00 m, coa base a 1 m de profundidade. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de agosto de 2010 O xefe do Servizo Territorial da Zona Galicia-Centro P. A. O xefe da Área de Autorizacións e Concesións Oreste Arniella Astorgano
25/08/2010 | Administración LocalMunicipal
Oza dos Ríos
Xestión urbanística

Detectado erro no anuncio da información pública do proxecto de compensación do polígono 1 do sector do solo urbanizable industrial da Boquela, correspondente ao plan parcial empresarial A Boquela (PXOM Concello de Oza dos Ríos), publicado no BOP num.136, do 20 de xullo de 2010, corríxese do seguinte xeito: No parágrafo cuarto relativo ao prazo de información pública, onde di “no B. O. E.”, debe dicir “no B. O. P (Boletín Oficial da Provincia).” Oza dos Ríos, 10 de agosto de 2010 O ALCALDE, Asdo.- José Ramón Peón Pérez
25/08/2010 | Administración LocalMunicipal
Cabanas
Derrogación taxa servizo comedor sobre rodas

Non presentándose alegacións durante o prazo de exposición ao público, queda elevado a definitivo o acordo do Pleno do Concello adoptado en data 8 de xuño de 2010, sobre supresión da taxa pola prestación do servizo de comedor sobre rodas, así como derrogación da correspondente ordenanza fiscal reguladora, de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais, considerase dito acordo elevado a definitivo. Contra este acordo que pon fin a vía administrativa, poderase interpoñer recurso contencioso administrativo, ante o Xulgado do contencioso de Ferrol ou do Tribunal Superior de Xustiza de Galicia segundo o obxecto do devandito recurso, de conformidade co disposto na Lei 29/1998, de 13 de xullo reguladora da xurisdicción contencioso-administrativa, no prazo de dous meses contados dende a data da notificación, sen prexuizo do exercicio de calquera outro recurso que se estime oportuno. Cabanas, 19 de agosto de 2010. O Alcalde accidental, Asdo.: José C. Rey García.
25/08/2010 | Administración LocalMunicipal
Culleredo
Economía, Facenda, Réxime Interior
Resolución concurso de méritos para a provisión de postos de traballo (administrativos de Administración Xeral)

Por Resolución da Concelleira de Economía, Facenda, Réxime interior e Seguridade, de 17/08/2010, resolveuse o seguinte: “ Primeiro.- Elevar a definitiva a proposta da comisión de valoración, e por tanto, asignarlle o posto código 2.2.03, administrativo (escala de administración xeral, subescala administrativos, grupo C1) da área de economía e facenda, réxime interior e seguridade, a Dª Elena Pilar Lapiedra Sherratt, DNI nº XXXXXXXXX, quedando vacante na RPT o posto 8.2.02 na área de educación, sanidade e igualdade. Segundo - Publicar esta resolución no Boletín Oficial da Provincia. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar dende o día seguinte ao da notificación do presente acto, ao abeiro do establecido no artigo 117.1 da lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, dende o día seguinte ao da recepción da presente notificación, de acordo co establecido nos artigos 8.1 e 46.1 da lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes dende a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses dende a resolución expresa do recurso, a contar dende o día seguinte ao da notificación do mesmo; ou ben, seis meses, a contar dende o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses”. Culleredo, 19 de agosto de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela
25/08/2010 | Administración LocalMunicipal
Sobrado
Adxudicación provisional da obra incluída no Programa de Eliminación de Barreiras 2008

A Xunta de Goberno Local en sesión de data 18 de agosto de 2010 adxudicou provisionalmente o contrato da obra “Accesibilidade a Polideportivo, Piscina e Grupo Escolar”, a favor da empresa CONSTRUCCIONES GONZÁLEZ Y GONZÁLEZ, S. L., C. I. F.: B-15165004, polo prezo de 60.201,00 € máis 10.836,18 € de IVE. O que se fai público aos efectos do artigo 135.3 de Ley 30/2007, de 30 de outubro, de contratos do sector público. Sobrado, 23 de agosto de 2010. O alcalde, Asdo.: Jacobo Fernández García.
25/08/2010 | Administración LocalMunicipal
A Pobra do Caramiñal
Anuncio adxudicación definitiva contrato renting fotocopiadoras

Adxudicación definitiva do contrato administrativo do contrato do SUBMINISTRO E MANTEMENTO DE 4 FOTOCOPIADORAS, ASÍ COMO A CONFIGURACIÓN NA REDE DO CONCELLO 1.- Entidade Adxudicataria: Concello de A Pobra do Caramiñal 2.- Procedemento de adxudicación: negociado sen puiblicidade 4.- Presuposto base de Licitación: 64.986,00 euros ( 56.022,41 euros sen IVE), por catro anos.5.- Anuncio de adxudicación provisional: BOP n° 126 de 6 de xullo de 2010. a) Data: Resolución da Alcaldía n° 337 de 26 de xullo de 2010. b) Empresa adxudicataria: FORNECEMENTOS GALEGOS S. A. (FOGA) c) Importe de adxudicación: 50.892,96 euros (43.873,24 euros sen ive), por un período de CATRO ANOS,. O que se publica en cumprimento do disposto no artigo 138 da Lei 30/2007, de 30 de outubro, de Contratos do Sector Público. A Pobra do Caramiñal, a 3 de agosto de 2010. O ALCALDE EN FUNCIÓNS Asdo: Ricardo M. Lago Simil